13. listopada u Domovinskom ratu

**Domovinski rat po nadnevcima**: 13. listopada u Domovinskom ratu.

- Hrvatska se vlada složila s većinom načela i rješenja prezentiranih u Haagu.

- Potpisan dogovor o odlasku JNA iz Karlovca.

- Šef Promatračke misije EU-a izjavio da će do Božića biti mir.

**- Srpski teroristi iskoristili humanitarni konvoj kako bi doveli nove snage u Vukovar.**
- JNA uništila nekoliko tisuća tona eksploziva i municije blizu ličkog mjesta Oštarije.(opaska: vrlo velika eksplozija)

- JNA i srpski teroristi sravnili sa zemljom hrvatsko selo Ravno u Hercegovini.

**- JNA izdala službeno priopćenje u kojem se navodi da su dva skladišta oružja u Rijeci uništena udarom groma.**

- Uskoro će doći do potpisivanja ugovora o prijateljstvu i suradnji između Hrvatske i Slovenije, rekao novinarima u Zagrebu hrvatski predsjednik dr. Franjo Tuđman nakon jednodnevnog posjeta Sloveniji.

**- U mirnim prosvjednim demonstracijama na Kosovu za obranu škole na albanskom jeziku srbijanska policija ozlijedila više od 400 Albanaca.**

- Naglašavam svu spremnost Hrvatske da u sklopu svojih mogućnosti utječe na potpunu provedbu **Deklaracije, koju su u Ženevi 14. rujna 1993. potpisali predsjednici dr. Tuđman i Izetbegović,** kao i poštovanje Ženevskih konvencija te međunarodnog humanog prava, poručuje dr. Mate Granić u pismu ministru vanjskih poslova BiH dr. Harisu Silajdžiću.

- U bolnici u Novoj Bili, u kojoj se nalazi 110 ranjenih Hrvata, stanje je kritično, a ne postoji mogućnost premještanja u neki opskrbljeniji bolnički centar, javlja Press-služba HVO iz Novog Travnika.

- U službeni posjet Republici Hrvatskoj doputovali supredsjedatelji Međunarodne konferencije o bivšoj Jugoslaviji lord David Owen i Thorvald Stoltenberg, te razgovarali s predsjednikom Tuđmanom o rješenju problema okupiranih područja u Hrvatskoj.

- Točno je da postaje neprihvatljivi planovi Rusije glede hrvatskih okupiranih teritorija, ali Hrvatska neće na njih pristati - pri tome najmanje je što bi tada otkazala mandat UNPROFOR-a, rekao ministar vanjskih poslova Granić i dodao da je u New Yorku predsjednik Tuđman rekao i predsjedniku Clintonu: "Gospodo idete li na tu soluciju, imat ćete siguran rat.

- Nedaleko od Karlovca i kod Knina na helikoptere Ujedinjenih naroda, s teritorija koje drže Srbi, pucalo se strojnicama.

- U Mostar stiglo 35 njemačkih policajaca, pa je u ovom gradu sada više od 100 policajaca iz zemalja Europske unije.

- Granica između Srbije i BiH dalje propusna, ocjenjuju diplomatski krugovi u Ženevi.

- U samo mjesec dana hrvatske snage ovladale trima hidroelektranama u sjeverozapadnoj BiH: "Maestralom 2" uzeti su HE Jajce 1 i HE Jajce 2, a "Južnim pravcem" HE Bočac.

- Njemački tisak tvrdi da Amerikanci kriju podatke o masovnim likvidacijama u Srebrenici, gdje su Srbi masakrirali najmanje 3.000 Muslimana. Što više, Washington ima dokaze da je Beograd izravno vodio ofenzivu na Srebrenicu i sudjelovao u likvidaciji tamošnjih Muslimana.

- Rusija prijeti NATO-u da će, ukoliko se ne uspostavi rusko-američko zajedničko zapovjedništvo nad multinacionalnim snagama, na teritoriju pod kontrolom bosanskih Srba formirati svoje vojne baze.

**- Vlasti u Bihaću i Velikoj Kladuši uhitile 18 navodnih autonomaša, 13 pustile a 5 optužile za ratne zločine. OESS uhićene osobe smatra oporbom.**

## Izvori

* Hrvatski informativni centar *Hrvatski spomenar: 11. listopada - 20. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.